Συζήτηση:ΓΛΩΣΣΑ

message: Να ρωτήσω κάτι; (συγνώμη που μπαίνω σε χωράφια που ξέρεις καλά). Εμείς στο σχολείο ονομάζαμε αυτήν την ΓΛΩΣΣΑ «Ψευδοκώδικα», και νομίζω ότι και τα άλλα σχολεία αυτό έκαναν. Δεν θα έπρεπε να μπει σε ανακατεύθυνση ο όρος αυτός για να οδηγεί σε αυτήν την σελίδα; --Ann 20:44, 21 ιουνίου 2006
replies: text: Η ΓΛΩΣΣΑ ήταν ψευδοκώδικας (κατά την πρόθεση των συγγραφέων της, και για όσο διάστημα δεν υπήρχε σύστημα που να την δέχεται και να την εκτελεί, αλλά μετά φτιάχτηκε η Γλωσσομάθεια, το βοήθημα που εκτελεί προγράμματα της ΓΛΩΣΣΑΣ η οποία έγινε έτσι κανονικός κώδικας (με την έννοια του code = γράφω το πηγαίο του προγράμματος)). Ο ψευδοκώδικας δεν είναι μόνο η ΓΛΩΣΣΑ, είναι μια γενικότερη έννοια. egm 18:42, 21 Ιουνίου 2006
Κι εγώ νομίζω ότι πρέπει να αλλάξει κάτι στο άρθρο. Δεν πρόκεται για γλώσσα που μπορεί να σταθεί μόνη της αλλά για ψευδογλώσσα. Μάλιστα, η ΓλωσσοΜάθεια δεν υποστηρίζει (αν θυμάμαι) καλά ούτε καν τα ΚΑΙ (λογικό and) και ΕΙΤΕ (λογικό or) τα οποία δίνει η ΓΛΩΣΣΑ. 
Στο site της ΓλωσσοΜάθειας αναφέρετε μεταξύ άλλων:
"Δε γίνεται χρήση μιας πραγματικής γλώσσας προγραμματισμού, αλλά μιας υποθετικής γλώσσας ("ψευδογλώσσα") οι εντολές της οποίας γράφονται στα ελληνικά. Η θεωρητική φύση του μαθήματος και η έλλειψη κάποιου είδους πρακτικής εξάσκησης, καθιστούν την ΑΕΠΠ μάθημα δύσκολο στην κατανόησή του αλλά και στη διδασκαλία του. Το πρόγραμμα ΓλωσσοΜάθεια σας δίνει τη δυνατότητα να δείτε στην πράξη τα 
αποτελέσματα του "ψευδοπρογράμματός" σας."
Επίσης, λέει ότι:
"Η εκτελέσιμη μορφή των ψευδοπρογραμμάτων δημιουργείται με τη βοήθεια του Virtual Pascal Compiler (κατόπιν ειδικής άδειας)."
Κατόπιν αυτών νομίζω ότι πρέπει να αλλάξει το άρθρο και να μην αναφέρεται πια η ΓΛΩΣΣΑ ως γλώσσα προγραμματισμού, αλλά ως ψευδογλώσσα.
v_nelly
thread_title:  Ψευδοκώδικας 

message: Η γλώσσα προγραμματισμού είναι μια έννοια γενική. Έχουν δημιουργηθεί εκατοντάδες γλώσσες προγραμματισμού και κάποιες από αυτές είναι ακόμα σε χρήση, (όπως η COBOL, η ADA, κλπ). Η ΓΛΩΣΣΑ είναι μια (ατελής) γλώσσα προγραμματισμού που επινοήθηκε για να βελτιωθεί ο τρόπος διδασκαλίας του προγραμματισμού ηλεκτρονικών υπολογιστών στα ελληνικά σχολεία της δευτεροβάθμιας εκπαίδευσης. (Για να αποκτήσουν οι λύσεις των ασκήσεων ομοιόμορφο τρόπο γραφής των εντολών). Δεν πρέπει να γίνει συγχώνευση. --egm 07:46, 3 Ιουλίου 2006 (UTC)
έχεις δίκιο, δεν είναι σωστή η συγχώνευση, δεν υπάρχει λόγος όμως ο τίτλος να είναι ΓΛΩΣΣΑ (προγραμματισμός) αρκεί το σκέτο ΓΛΩΣΣΑ. --Λύκινος  ♘ 10:08, 3 Ιουλίου 2006 (UTC)
replies: text: Το έγραψα έτσι για να μη μπερδευτεί κάποιος με το λήμμα Γλώσσα, αλλά έχεις δίκιο, αντιμετωπίζονται διαφορετικά. Ευχαριστώ. --egm 17:50, 6 Ιουλίου 2006 (UTC)
Το 2ο λινκ με το ημέιλ τι είναι; --Κλεάνθης 12:50, 9 Ιανουαρίου 2007 (UTC)
thread_title:  Συγχώνευση 

message: Συγγνώμη για τυχόν λάθη μορφοποίησης, πρώτη φορά γράφω σε wiki.
> Παραδείγματα λαθεμένων ακέραιων σταθερών:
> 123456789012 (ξεπερνάει το μέγιστο επιτρεπτό), 
Στην ΓΛΩΣΣΑ δεν ορίζεται μέγιστο μέγεθος ακεραίου. Η Γλωσσομάθεια χρησιμοποιεί 32bit ακέραιους, ενώ ο Διερμηνευτής (το επίσημο σχολικό βοήθημα - http://www.alkisg.com) 64bit, οπότε ο συγκεκριμένος ακέραιος είναι αποδεκτός. Αλλά σε κάθε περίπτωση δεν μπορεί να χαρακτηριστεί λαθεμένος ένας μεγάλος ακέραιος, παρά μόνο μπορεί να χαρακτηριστεί ως περιορισμός του συγκεκριμένου εργαλείου που υλοποιεί τη ΓΛΩΣΣΑ.
> Παραδείγματα σωστών πραγματικών σταθερών:
> 3.5  +7.  –0.06  6.22  –.3456
Τα +7. και -.3456 αν και είναι αποδεκτά σε αρκετές γλώσσες προγραμματισμού, δεν νομίζω ότι είναι αποδεκτά με βάση το σχολικό βιβλίο. Πουθενά στο σχολικό πακέτο δεν υπάρχει παράδειγμα τέτοιου αριθμού, πάντα υπάρχει ψηφίο και πριν και μετά την υποδιαστολή.
> Μεταβλητές
> ...ΑΚΕΡΑΙΑ, ΠΡΑΓΜΑΤΙΚΗ, ΧΑΡΑΚΤΗΡΩΝ ή ΛΟΓΙΚΗ.
Οι τύποι δεδομένων στη ΓΛΩΣΣΑ είναι ΑΚΕΡΑΙΕΣ, ΠΡΑΓΜΑΤΙΚΕΣ, ΧΑΡΑΚΤΗΡΕΣ, ΛΟΓΙΚΕΣ. Οπότε είτε να αλλαχθεί είτε να γραφεί με μικρά γράμματα, ώστε να μην παραπέμπει στα "επίσημα" ονόματα των τύπων δεδομένων της ΓΛΩΣΣΑΣ.
> Εκφράσεις
Τα DIV και MOD κατά γενική αποδοχή έχουν ίδια προτεραιότητα με τον πολλαπλασιασμό και τη διαίρεση. Για περισσότερα, δείτε το Στέκι των Πληροφορικών (http://users.sch.gr/alkisg/tosteki).
> Ακέραιες εκφράσεις
Το αποτέλεσμα της ύψωσης σε δύναμη δύο ακεραίων στη γενική περίπτωση είναι πραγματικός αριθμός, όχι ακέραιος. Π.χ. 2^-2. Επομένως καλύτερα να βγει η δύναμη από αυτήν την παράγραφο.
> Οι ειδικές εφαρμογές λογισμικού που δέχονται προγράμματα ΓΛΩΣΣΑΣ και τα επεξεργάζονται...
Αυτά είναι εκτός ΓΛΩΣΣΑΣ, νομίζω ότι δεν θα έπρεπε να υπάρχουν στο λήμμα. Ούτε ο Διερμηνευτής ούτε και η τελευταία έκδοση της Γλωσσομάθειας τα υποστηρίζουν.
> ΔΙΑΒΑΣΕ \<μεταβλητή> | <στοιχείο πίνακα>\(, 1, Λ)
Αυτό μάλλον πήγαινε για ειδική μορφοποίηση και βγήκε λάθος;
Με εκτίμηση στην προσπάθειά σας.
— Ανυπόγραφο σχόλιο του χρήστη 83.212.201.166 (συζήτηση • συνεισφορά) .
Κάτι δεν κατάλαβες. Η προσπάθεια είναι και δική σου. Αν είσαι σίγουρος για κάτι, διόρθωσέ το. Μην περιμένεις άλλους. --Focal Point 20:01, 23 Μαΐου 2007 (UTC)
Άργησα να ανταποκριθώ, λόγω πλήθους πιεστικών προβλημάτων, και ζητώ συγγνώμη. Οι αλλαγές, που ευγενικά ζητήθηκαν στο ανυπόγραφο σχόλιο, έχουν γίνει.--Mmsoft 21:53, 31 Μαρτίου 2008 (UTC)
Συγνώμη για το ανυπόγραφο του προηγούμενου μηνύματος, δεν είχα ανοίξει λογαριασμό.
Έκανα μερικές διορθώσεις και σχολιάζω δυο τρία σημεία που νομίζω ότι χρειάζονται εξήγηση:
* Πρόσθεσα μερικά σημεία στίξης της ΓΛΩΣΣΑΣ όπως [ ] & : < > αλλά έβγαλα ένα σύμβολο bullet που υπήρχε.
* Άλλαξα μια μεταβλητή ε σε εψ επειδή το ε είναι η εκθετική συνάρτηση και δεν μπορεί να είναι μεταβλητή.
* Επίσης το η σε ητ επειδή το Η είναι λογικός τελεστής.
Επίσης προτείνω (και δεν τα κάνω επειδή δεν είμαι σίγουρος ότι συμφωνούν όλοι):
* Το βελάκι να αλλαχθεί σε <- που έχει και το βιβλίο. Το βελάκι χρησιμοποιείται στην ψευδογλώσσα, όχι στη ΓΛΩΣΣΑ.
* Οι δεκαδικοί με τελεία στο τέλος, όπως 12., να γίνουν 12.0 για να συμβαδίζουν με το βιβλίο.
* Στα "Παραδείγματα λαθεμένων πραγματικών σταθερών", να φύγει το 35 επειδή είναι σωστός πραγματικός, αφού κάθε ακέραιος ανήκει και στο σύνολο των πραγματικών. Για παράδειγμα, π <- 1 με το π πραγματικό, είναι σωστή εντολή.
* Να διαγραφεί η φράση ότι το + χρησιμοποιείται για συναλύσωση σειρών χαρακτήρων, επειδή δεν υπάρχει σχετικό παράδειγμα στο βιβλίο.
* Το ΚΑΙ με το Η να οριστεί ότι έχουν ίδια προτεραιότητα (δεν είναι και σίγουρο, νομίζω όμως ότι είναι το πιο αποδεκτό).
thread_title:  Προτεινόμενες διορθώσεις 

message: Το περιεχόμενο αυτού του άρθρου δεν συμβαδίζει με το Η Βικιπαίδεια δεν είναι οδηγός ή εγχειρίδιο. Το άρθρο θα έπρεπε να περιγράφει τη γλώσσα, ενδεχομένως να τη συγκρίνει με άλλες παρόμοιες, και γενικά να γίνει πιο εγκυκλοπαιδικό. Το τμήμα του περιεχομένου που αφορά στη χρήση της ΓΛΩΣΣΑΣ αρμόζει καλύτερα στα Βικιβιβλία, και ενδεχομένως μερικά ελεύθερα προγράμματα στη Βικιθήκη. --Μάριος Ζηντίλης 09:56, 6 Σεπτεμβρίου 2011 (UTC)
Συμφωνώ ότι το τμήμα του περιεχομένου που αφορά στη χρήση της ΓΛΩΣΣΑΣ αρμόζει καλύτερα στα Βικιβιβλία. Αυτό δεν είναι λόγος όμως σήμανσης προς διαγραφή ολόκληρου του λήμματος. --Focal Point 08:03, 23 Φεβρουαρίου 2015 (UTC)
thread_title:  Επιμέλεια και μεταφορά στα Βικιβιβλία